jkorsvik/nowiki_second_scrape_merged huggingface dataset:
Scott Leary

John Scott Leary (født 29. desember 1881 i California, død 1. juli 1958 i San Francisco i California) var en amerikansk svømmer som deltok i de olympiske leker 1904 i St. Louis.
Leary vant en olympisk sølvmedalje i svømming under OL 1904 i St. Louis. Han kom på andreplass på 50 yards fri bak Zoltán Halmay fra Ungarn. På distansen 100 yards kom han på tredjeplass, bak Zoltán Halmay og sin landsmann Charles Daniels.


== OL-medaljer ==
1904  St. Louis -  Sølv i svømming, 50 yards fri
1904  St. Louis -  Bronse i svømming, 100 yards fri


== Eksterne lenker ==
(en) Scott Leary – Olympedia 
(en) Scott Leary – Sports-Reference (OL-resultater – arkivert) 
(en) Scott Leary – databaseOlympics.com (arkivert)
Stinkbombe

En stinkbombe er en morosak som ved bruk sprer gasser med ubehagelig lukt, som hydrogensulfid eller ammoniumsulfid.  Stinkbomber kjøpt i butikken består vanligvis av en liten, skjør ampulle, fylt med en væske som fordunster hurtig. 
Selv vanlige stinkbomber kan forårsake ubehag og kvalme eller utløse allergiske reaksjoner.  De blir likevel regnet som forholdsvis ufarlige, og derfor har både USA og Israel utviklet kraftigere stinkbomber som våpen til bruk av opprørspolitiet og det militære for å spre eller holde ute menneskemengder.


== Se også ==
Narrestrek
Kjemisk krigføring


== Referanser ==
Lassefjellet

Lassefjellet (nordsamisk: Noaidi) er et fjell i Alta kommune i Troms og Finnmark. Det ligger sør for Langfjorden og rundt 7 kilometer øst for Bognelv og har en høyde på 1 123 meter over havet. Det er det femte høyeste fjellet i Finnmark av fjellene med primærfaktor på minst 50 meter.


== Se også ==
Fjell i Finnmark


== Fotnoter ==


== Referanser ==
Georg Böhm

Georg Böhm (født 1661 i Hohenkirchen nær Ohrdruf i Thüringen, død 1733 i Lüneburg) var en tysk organist og komponist. Han var en av lærerne til Johann Sebastian Bach.


== Biografi ==
Han fikk sin første opplæring av sin far, men da han døde i 1675, fortsatte han på latinskole i Goldbach før han i 1678 flyttet til gymnas i Gotha. Siden finner man ham ved Universitetet i Jena og i 1697 bor han i Hamburg. Da organisten Christian Flor i Lüneburg døde i 1698, søkte Böhm stillingen som organist i Johanniskirche der og fikk den. Selv om han etter noen år søkte på en stilling i Marienkirche,  hvor det var bedre betaling, ble han værende i Johanniskirche hele livet etter at menighetsrådet der hadde økt betalingen for å ikke miste sin avholdte organist.


== Böhm og Bach ==
Fra 1700 til 1702 var Bach i Lüneburg, og man regner med at han hørte Böhm spille, selv om man ikke har funnet belegg for at han var elev hos organisten i Johanniskirche. Carl Philipp Emanuel Bach omtalte Böhm som sin fars lærer, og en rekke komposisjoner viser likhet.


== Böhms musikk ==
Av Böhms musikk er en god del gått tapt, blant annet et pasjonsverk basert på Lukasevangeliet, men også flere begravelseskantater. Andre kantater har overlevd. I tillegg er en del av hans verk for orgel blitt tatt vare på. De viser at han er preget av det som man i dag kaller den nordtyske stilen i sin musikk. Han varierer frie fantasier med konservative fuger og dansesatser.
Man tillegger Böhm æren for å ha etablert koralpartita som en sjanger i orgelmusikk. Før hadde man hatt koralvariasjoner og verdslige partitaer, men Böhm tok elementer fra begge og satte dem sammen, og verkene ble opplevd nye og friske.


== Referanser ==


== Litteratur ==
Waldschmidt, Carl L., Georg Böhm: his Life and Works, diss., Northwestern University (1963)
Verkade, Gary G. Georg Böhm: Vater unser in Himmelreich á claviers et pedal: the Concept of Order, diss., University of Iowa (1987). (alternativ tittel: The Concept of Order in the Keyboard Works of Georg Böhm)


== Kilder ==
Christian Teeuwsen: Georg Böhm (1661-1733 Organ Works Volume 1 Omtale i hefte til innspillingen (Naxos 8.555857)


== Eksterne lenker ==
(en) Georg Böhm (composer) – kategori av bilder, video eller lyd på Commons 
(en) Georg Böhm på Discogs 
(en) Georg Böhm på MusicBrainz 
(en) Georg Böhm på Spotify 
Bach-Cantatas.com av Aryeh Oron – biografi om Böhm (en)
Bach's Canons & Fugues av Timothy A. Smith – en liten biografi om Böhm (en)
De Muziek-bus – en liten bíografisk artikkel om Böhm (nl)
Verkfortegnelse, Klassika – die deutschsprachigen Klassikseiten
(en) Fritt tilgjengelige noter av Georg Böhm i International Music Score Library Project
Francis Gailey

Francis «Frank» Gailey (født 21. januar 1882 i Australia, død 10. juli 1972) var en opprinnelig australsk, senere amerikansk, svømmer som deltok i de olympiske leker 1904 i St. Louis.
Gailey vant tre olympiske sølvmedaljer i svømming under OL 1904 i St. Louis. Han kom på andreplass på 220- og 440 yards fri bak sin landsmann Charles Daniels. På distansen 880 yards kom han på andreplass, bak tyske Emil Rausch.


== OL-medaljer ==
1904  St. Louis -  Sølv i svømming, 220 yards fri
1904  St. Louis -  Sølv i svømming, 440 yards fri
1904  St. Louis -  Sølv i svømming, 880 yards fri
1904  St. Louis -  Bronse i svømming, 1 miles fri


== Eksterne lenker ==
(en) Francis Gailey – Olympics.com 
(en) Francis Gailey – Olympic.org 
(en) Francis Gailey – Olympedia 
(en) Francis Gailey – Sports-Reference (OL-resultater – arkivert) 
(en) Francis Gailey – databaseOlympics.com (arkivert) 
(en) Francis Gailey – Australian Olympic Committee
Storøra

Storøra er et fjell i Aure kommune på Ytre Nordmøre. Det har en høyde på 905 meter over havet. Fjellet ligger på sørøstsiden av øyen Stabblandet, vest for fjellet ligger Soleimsdalen og Innerbergsalen (908), på østsiden ligger Litløra (637 moh). 


== Turruter ==
Det finnes flere rutealternativer for å nå toppen av Storøra:

fra Solheimsdalen via Ørbogvatna eller via Runden (609 moh)
fra Ørbogen via Ørbogvatna eller via Ørbogdalen og skaret mellom Storøra og Litløra
fra Fuglsnes via Fuglsnesdalen


== Se også ==
Tustnastabban


== Referanser ==


== Eksterne lenker ==
(en) Tustnafjell – kategori av bilder, video eller lyd på Commons 
Kristiansund og Nordmøre Turistforening – Storøra på Tustna (Turreferat)
Møre og Romsdal fylkeskommune – Storøra (Turbeskrivelse)
Otto Wahle

Otto Wahle (født 5. november 1879 i Wien, død 11. august 1963 i New York) var en østerriksk svømmer som deltok i de olympiske leker 1900 i Paris og 1904 i St. Louis.
Wahle vant to olympiske sølvmedaljer i svømming under OL 1900 i Paris. Han kom på andreplass på 200 meter hinder bak Frederick Lane fra Storbritannia. På distansen 1000 meter fri kom han på andreplass, bak tyske John Arthur Jarvis.
Fire år senere, under 1904 i St. Louis, kom han på tredjeplass på 440 yards fri, bak amerikanerne Charles Daniels og Francis Gailey.
Wahle flyttet til New York i 1901. Under OL 1912 i Stockholm var han coach for det amerikanske svømmelaget.  Under OL 1920 i Antwerpen og OL 1924 i Paris var han coach for det amerikanske vannpololaget.


== OL-medaljer ==
 1900  Paris -  Sølv i svømming, 200 meter hinder  Østerrike
 1900  Paris - Sølv i svømming, 1000 meter fri  Østerrike
 1904  St. Louis - Bronse i svømming, 440 yards fri  Østerrike


== Referanser ==


== Eksterne lenker ==
(en) Otto Wahle – Olympics.com 
(en) Otto Wahle – Olympic.org 
(en) Otto Wahle – Olympedia 
(en) Otto Wahle – Sports-Reference (OL-resultater – arkivert) 
(en) Otto Wahle – databaseOlympics.com (arkivert) 
(en) Otto Wahle – Swimming Hall of Fame
La misma Luna

La misma Luna er en meksikansk dramafilm fra 2007 som tar for seg livet til meksikanske immigranter uten oppholdstillatelse som oppholder seg i USA. Filmen dramatiserer rundt en liten gutt som ønsker å krysse grensen for å være sammen med sin mor.


== Handlingsreferat ==
Filmen forteller historien om Rosario, en alenemor som krysset grensen mellom USA og Mexico. Men hun etterlot sønnen Carlitos i hjemlandet, og sønnen bor sammen med hans syke bestemor. På dagen for hans niende bursdagsfest forsøker hans tante og onkel å få Carlitos til å bo hos dem, for å ta tak i alle pengene som Rosario sender til sønnen sin hver måned.
Når bestemoren hans dør, forsøker Carlitos også å krysse landegrensen. Carlitos kommer frem til en busstasjon, men klarer ikke å kjøpe billett fordi han er for ung. Carlitos spør en mann om han kan kjøpe billett til ham. Carlitos innser da at han har mistet alle pengene sine. Mannen, opprørt, forsøker å selge Carlitos til en hallik. Reina tar Carlitos med seg for å bo og arbeide sammen med andre papirløse ulovlige immigranter.
Dagen etter, på jobb, dukker politiet opp og arresterer de aller fleste arbeiderne. Men Carlitos og en annen arbeider ved navn Enrique, som i begynnelsen ikke liker Carlitos, klarer å stikke av. De reiser mot Tucson, Arizona. Carlitos klarer å skaffe jobb både for Enrique og seg selv ved en restaurant. Ved restauranten får Carlitos øye på faren sin, Oscar Aguilar Pons, og de møtes. Men de får snart problemer i deres nye forhold. Enrique bestemmer seg for å ta Carlitos til Los Angeles med buss.


== Skuespillere ==
Adrián Alonso som Carlos «Carlitos» Reyes
Kate del Castillo som Rosario
Eugenio Derbez som Enrique
Maya Zapata som Alicia
Carmen Salinas som Doña Carmen
Angelina Peláez som Benita Reyes
Gabriel Porras som Paco
America Ferrera som Martha


== Referanser ==


== Eksterne lenker ==
Offisielt nettsted 
(en) La misma Luna på Internet Movie Database 
(fr) La misma Luna på Allociné 
(nl) La misma Luna på MovieMeter 
(en) La misma Luna på AllMovie 
(en) La misma Luna på Turner Classic Movies 
(en) La misma Luna på Rotten Tomatoes 
(en) La misma Luna på Metacritic 
(en) La misma Luna på Box Office Mojo
Litløra

Litløra er et fjell i Aure kommune på Ytre Nordmøre. Det har en høyde på 637 meter over havet. Fjellet ligger på østsiden av øyen Stabblandet, nær Imarsundet som deler Stabblandet fra Ertvågøya. Vest for Litløra ligger fjellet Storøra (905 moh), og i sør ligger Høgheian (478 moh).
Litløra er et lett tilgjengelig turmål, de vanligste rutealternativene er:

fra Ørbogen opp Ørbogdalen og via skaret mellom Litløra og Storøra til toppen
fra Fuglsnes opp Fuglsnesdalen til skaret, så samme rute som fra Ørbogen


== Se også ==
Tustnastabban


== Referanser ==


== Eksterne lenker ==
(en) Tustnafjell – kategori av bilder, video eller lyd på Commons 
Bilde av Imarsundet Litløra til venstre og Storøra til høyre
Amerikansk auksjon

Amerikansk auksjon kalles også Vickrey auction (etter William Vickrey som skapte den) og second-price sealed bid auction. I en amerikansk auksjon legger de potensielle kjøperne inn bud uten å se andres bud. En viktig karakteristikk ved denne typen auksjon er at vinneren betaler verdien av det nest høyeste budet. Med andre ord er ikke vinnerens bud og pris den samme. En byders bud avgjør altså ikke hvor mye han/hun må betale, men det avgjør om han/hun vinner eller ikke. 
Denne frakoblingen gjør at mange tenker at den beste strategien er å by litt over enn verdien de mener godet har, men dette stemmer ikke. En byder bør alltid by det han/hun mener den sanne verdien av godet er, ettersom man ikke vet hva andre byr. Hvis man byr mer enn man verdsetter det til, kan noen andre legge inn et bud som er høyere enn byderens verdi, men lavere enn byderens bud. Dette resulterer da i at byderen må betale en høyere pris enn verdien han/hun mener godet har. Hvis byderen velger å by lavere enn sin egen verdsetting, kan han/hun ende opp med å tape auksjonen, mens et bud lik deres verdi kunne gjort at de vant.
Økonomisk teori forutsetter at alle bydere har et bevisst forhold til hvor mye godet til auksjon er verdt for dem, og at de er rasjonelle vesen som ikke byr mer enn den verdien de mener godet har.


== Litteratur ==
Pepall, L.; Richards D. og Norman, G.: Industrial Organization: Contemporary Theory and Practice (with Economic Applications), Blackwell Publ., 4. utg., 2008. ISBN 978-1-4051-7632-3
Berlepollen

Berlepollen er en kort fjord på sørsida av Bremangerlandet i Bremanger kommune i Sogn og Fjordane. Innløp fra Frøysjøen er bare 150 meter bredt. Fjorden, som er rundt seks kilometer lang, er bueformet og går først mot nordøst og snur gradvis mot nordvest.Rundt fjorden ligger bratte fjell på rundt 500 meters høyde. På vestsida av fjorden ved innløpet ligger bygda Berle, som fjorden er oppkalt etter. Det ligger også en del gårdsbruk på motsatt side fra Berle, men bortsett fra det er fjorden uten bosetning. Fv575 går langs vestsiden av fjorden, og det går en kommunal vei ut langs østsiden.


== Referanser ==
La Zona

La Zona er en meksikansk dramathriller og kriminalfilm fra 2007. Filmen er regissert av Rodrigo Plá og handlingen foregår i Mexico by. Filmen omhandler hvordan et rikt og godt beskyttet nabolag som bor inngjerdet i den fattige delen av Mexico by reagerer når de får besøk av inntrengere.


== Handling ==
Beboerne i et lukket nabolag midt i Mexico by blir sjokkerte over en voldelig forbrytelse i nærområdet deres. Spesielt for én innbygger, unge Alejandro, blir dramaet enda større når han møter den eneste overlevende - et lite barn - som slapp unna denne hendelsen i live, og som nå gjemmer seg i nærheten av deres eget nabolag


== Skuespillere ==
Daniel Giménez Cacho som Daniel
Daniel Tovar som Alejandro
Alan Chávez som Miguel
Carlos Bardem som Gerardo
Mario Zaragoza som Rigoberto
Marina de Tavira som Andrea
Maribel Verdú som Mariana
Fernando Becerril som De La Garza
Andrés Montiel som Diego
Claudio Obregón som Ricardo
Blanca Guerra som Lucía
Mayra Serbulo som Ernestina
Asur Zagada som Carolina
Germán Valdés III som Eddie
Pablo Aron López som Mauricio


== Referanser ==


== Eksterne lenker ==
(en) La Zona på Internet Movie Database 
(sv) La Zona i Svensk Filmdatabas 
(da) La Zona i Danmark Nationale Filminstitut 
(fr) La Zona på Allociné 
(nl) La Zona på MovieMeter 
(en) La Zona på AllMovie 
(en) La Zona på Turner Classic Movies 
(en) La Zona på Rotten Tomatoes 
Omtale av La Zona hos Filmweb
Bank holiday

Bank Holiday er en offentlig høytidsdag i Storbritannia og Irland. Mesteparten av befolkningen tar ferie på disse dagene. Bank holidays har fått navnet fordi mange banker, spesielt tidligere, var stengt. I dag har mange banker åpent på mange av disse dagene (f. eks. Good Friday og Christmas Day).
Bortnepollen

Bortnepollen er en fjord i Bremanger kommune i Sogn og Fjordane. Den er en fortsettelse av Frøysjøen, og innløpet ligger ved Bortneskora på sørsiden av fjorden. Den går i østlig retning fra innløpet inn til bygda Bortnen. Fjorden er rundt tre kilometer lang.Fv573 går langs nordsida av fjorden inn til Bortnen.


== Referanser ==
Notiophilus danieli

Notiophilus danielier en av billene i delgruppen (underfamilien) rovløpere (Nebriinae) i familiegruppen løpebiller. Den er utbredt sørøst i Europa, på Balkan og sørøstover til Iran og Israel.
Notiophilus danieli tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore.


== Litteratur ==
Barsevskis A. 1999. Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe. Procedings of the XXIV Nordic Congress of Entomology. Side 39-43. ISBN 9985-830-29-6
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15(1): side 1-232.


== Eksterne lenker ==
(en) Notiophilus danieli i Encyclopedia of Life 
(en) Notiophilus danieli i Global Biodiversity Information Facility 
Notiophilus danieli – detaljert informasjon på Wikispecies 
Notiophilus danieli – Database Carabidae of the World – engelskspråklig
Notiophilus – Tree of Life engelskspråklig
Norsk entomologisk forening
Anny Rüegg

Anny Rüegg (født 1912 i Chur, død 1. mai 2011 in Zürich) er en tidligere sveitsisk alpinist.
Anny Rüegg vant til sammen fem medaljer i alpine verdensmesterskap. I tillegg ble hun sveitsisk mester to ganger, i slalåm og i kombinasjonen i 1935. Det samme året vant hun også det østerrikske mesterskapet i kombinasjonsøvelsen.


== Meritter ==


=== Verdensmesterskap ===


== Referanser ==


== Eksterne lenker ==
(en) Anny Rüegg – Olympedia 
(en) Anny Rüegg – FIS (alpint) 
(en) Anny Rüegg – ski-db.com
Gerard Bonniers lyrikkpris

Gerard Bonniers lyrikkpris (Svensk tittel: Gerard Bonniers lyrikpris) er en svensk litterær pris på SEK 75 000 som deles ut årlig. Prisen ble innstiftet i 1978 som en gave til Gerard Bonnier på hans 60-årsdag.


== Prisvinnere ==
1978 – Lars Norén
1988 – Katarina Frostenson
1992 – Lars Lundkvist
1993 – Tua Forsström
1995 – Arne Johnsson
1996 – Birgitta Lillpers
1997 – Jesper Svenbro
1999 – Rolf Aggestam
2002 – Eva Runefelt
2003 – Ulf Eriksson
2004 – Ann Jäderlund
2005 – Eva Ström for Rött vill till rött
2006 – Claes Andersson for Tidens framfart
2007 – Eva-Stina Byggmästar
2008 – Eva Ribich for Ljuset kommer in underifrån
2009 – Helena Eriksson
2010 – Kennet Klemets for Kling kling
2011 – Agneta Enckell for Anteckningar (intill ett nordligt innanhav)
2012 – Jenny Tunedal for Mitt krig, sviter
2013 – Björner Torsson for Hüzün eller Den hopfällbara näsan
2014 – Fredrik Nyberg for Att bli ved
2015 – Ida Börjel for Ma
2016 – Åsa Maria Kraft for Randfenomen
2017 – Johan Jönson  for dit. dit. hään.
2018 – Gunnar D Hansson för Tapeshavet
2019 – Mara Lee för Kärleken och hatet
2020 – Göran Sonnevi för Det osynliga motstyckets bok
2021 – Anna Hallberg för Under tiden


== Referanser ==
NæringsEiendom

NæringsEiendom er et annonsebasert fagblad om næringseiendom. Bladet utgis av NæringsEiendom AS og kommer med ti nummer i året. Det har en nettutgave som publiserer daglige nyheter fra eiendomsbransjen.
NæringsEiendom er medlem av Den Norske Fagpresses Forening.
Bladet ble utgitt for første gang i 1991. Redaktør fra 2006 er Dag Jørgen Saltnes.


== Eksterne lenker ==
Markedsplassen NæringsEiendom, ne.no
Næringseiendoms nettutgave, neNyheter.no
Mediehuset NæringsEiendom, Hjemmeside
Eric Holder

Eric Himpton Holder jr. (født 21. januar 1951 i New York) er en amerikansk jurist og demokratisk politiker. Han var justisminister i Barack Obamas regjering fra 2009 til 2015, og ble den første afroamerikanske justisminister i USAs historie. Han har tidligere vært visejustisminister i Bill Clintons regjering.
Holder ble født i The Bronx i New York, som sønn av immigranter fra Barbados. Etter å ha avlagt juridisk embetseksamen ved Columbia Law School, jobbet han som skrankeadvokat i korrupsjonsavdelingen i Justisdepartementet fra 1976 til 1988. Han ble deretter utnevnt av president Ronald Reagan til dommer i Superior Court of the District of Columbia.
I 1993 ble Holder utnevnt til U.S. Attorney (føderal statsadvokat) for District of Columbia av president Bill Clinton. I 1997 ble han forfremmet til visejustisminister under Janet Reno.


== Referanser ==


== Eksterne lenker ==
(en) Eric Holder – kategori av bilder, video eller lyd på Commons 
Eric Holder hos USAs justisdepartement
Fiolinen

Fiolinen (originaltittel: El violín) er en meksikansk film fra 2005, regissert av Francisco Vargas Quevedo. Filmen har vunnet 55 forskjellige nasjonale og internasjonale priser. Den omhandler fattige bønder i Chiapas, som lever et dobbeltliv ved å støtte geriljaens kamp mot militær-regimet.
Filmen hadde premiere i Norge i 2007.


== Handling ==
I et latin-amerikansk land som ligner på Mexico, kjemper myndighetene mot et opprør ved å ta i bruk tortur, overfall, voldtekt og drap. En familie bestående av en bestefar, sønnen hans og barnebarn hans er blant en gruppe opprørere som holder til i åsene i områdene.
Den gamle bestefaren, med en fiolin over skulderen, forsøker å komme seg gjennom et militært sjekkpunkt - tilsynelatende for å ta hånd om mais-avlingen sin på åkeren. Men kommandøren ved militær-posten insisterer på at den gamle mannen skal gi ham en musikk-time først.


== Skuespillere ==
Ángel Tavira som Don Plutarco
Gerardo Taracena som Genaro
Dagoberto Gama som Capitán
Mario Garibaldi som Lucio
Fermín Martínez som Teniente
Silverio Palacios som Kommandør Cayetano
Justo Martínez som Hacendado
Octavio Castro som Zacarías
Carlos Gallardo som en soldat
Humberto Castillo som Niño Mensajero
Cornelia Cruz som Vendedora
Ángeles Cruz som et gerilja-medlem


== Eksterne lenker ==
(en) Fiolinen på Internet Movie Database 
(sv) Fiolinen i Svensk Filmdatabas 
(fr) Fiolinen på Allociné 
(nl) Fiolinen på MovieMeter 
(en) Fiolinen på AllMovie 
(en) Fiolinen på Turner Classic Movies 
(en) Fiolinen på Rotten Tomatoes
Storfjorden (Frøya)

Storfjorden er en fjord på sørsida av Frøya i Trøndelag. Den har innløp fra Frøyfjorden ved Store Sandholmen, og strekker seg i nordøstlig retning til fjordbotnen ved Kavledalen. Fjorden er kommunens lengste og smal, bare 100-300 meter bred jevnt over, og vel fem kilometer lang.Fjorden deler landskapet og skaper en halvøy mot sør, Fillingsnes-halvøya, der det er bosetning mot sør mot Frøyfjorden. Mot Storfjorden finnes ingen fast bosetning og heller ingen veier. Området rundt fjorden er derfor lite berørt av menneskelig virke.
Trolig har fjorden tidligere hett Filling som har gitt navn til Fillingsneset, gården lengst sør på halvøya sør for fjorden.


== Referanser ==


== Eksterne lenker ==
Plantelivet på Frøya
Fisketur på Frøya
Notiophilus geminatus

Notiophilus geminatus er en av billene i delgruppen (underfamilien) rovløpere (Nebriinae) i familiegruppen løpebiller. Den er  utbredt helt sør i Europa, i flere av landene rundt Middelhavet og på Kanariøyene.
Notiophilus geminatus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore.


== Litteratur ==
Barsevskis A. 1999. Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe. Procedings of the XXIV Nordic Congress of Entomology. Side 39-43. ISBN 9985-830-29-6
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15(1): side 1-232.


== Eksterne lenker ==
(en) Notiophilus geminatus i Encyclopedia of Life 
(en) Notiophilus geminatus i Global Biodiversity Information Facility 
(en) Notiophilus geminatus hos Fauna Europaea 
Notiophilus geminatus – detaljert informasjon på Wikispecies 
Notiophilus geminatus – Database Carabidae of the World – engelskspråklig
Notiophilus – Tree of Life engelskspråklig
Norsk entomologisk forening
Brigitte Obermoser

Brigitte Obermoser (født 2. juli 1976 i Radstadt) er en tidligere østerriksk alpin alpinist. Hun ble østerriksk mester sju ganger.
Obermoser kjørte sitt første renn i verdenscupen i 1995. Totalt vant hun tre renn i løpet av karrieren. I sesongen sesongen 1999/2000 kom hun på femteplass i verdenscupens totalsammendrag.
Obermoser deltok i to verdensmesterskap. Den beste plasseringen hennes var fjerdeplassen i 2003 i VM-utforen i St. Moritz. Under OL 1998 i Nagano ble hun nummer 11 i kombinasjonen, og fire år senere, under OL 2002 i Salt Lake City, kom hun på 18.-plass i utfor og 15.-plass i storslalåm.
10. januar 2007 bekjentgjorde hun at hun la opp som alpinist.


== Meritter ==


=== Verdenscupseire ===


=== Østerrikske mesterskap ===
Østerriksk mester i super-G: 1999, 2000, 2003, 2005
Østerriksk mester i utfor: 1997, 1999
Østerriksk mester i kombinasjon: 1999


== Referanser ==


== Eksterne lenker ==
(de) Brigitte Obermoser – Munzinger Sportsarchiv 
(en) Brigitte Obermoser – Olympedia 
(en) Brigitte Obermoser – Sports-Reference (OL-resultater – arkivert) 
(en) Brigitte Obermoser – FIS (alpint) 
(en) Brigitte Obermoser – ski-db.com 
Brigitte Obermosers hjemmeside
Liste over østerrikske mestere i super-G

Liste over østerrikske mestere i super-G lister opp alle østerrikske mestere i super-G siden 1987.